Amyag d awal ifettin ilmend n wudem d tmeẓri. Deg talɣa, amyag yeftin deg-s sin n yimuren: amatar udmawan d ufeggag (Frant, degsent, d amatar udmawan, fra-, d afeggag). Deg unamek, yezmer umyag ad d-yesen tigawt neɣ taɣara (ddu, d amayag n tigawt; izwiɣ, d amyag n tɣara). Deg tseddast, yettban-d umyag s twuri n useɣru deg wuddus amseɣru, ur yettili d asemmad am yisem (deg yeswa aman, yeswa, d uddus amseɣru anemyag ideg aseɣru d amyag sew (+izri).